***Syng*** er en amerikansk animasjonsfilm fra 2016 produsert av Illumination Entertainment. Filmen ble regissert av Garth Jennings, som også hadde skrevet manus. Filmen handler om dyr som deltar i en sangkonkurranse, og figurene i filmen får stemme av blant andre Matthew McConaughey, Reese Witherspoon, Seth MacFarlane, Scarlett Johansson, John C. Reilly, Taron Egerton og Tori Kelly.

Filmen inneholder mer enn 60 kjente sanger fremført av ulike kjente artister, samt den spesialskrevne sangen «Faith», fremført av Stevie Wonder og Ariana Grande. Filmen hadde kinopremiere 21. desember 2016 og har en totalomsetning på 297 millioner dollar.

Handling
--------

Byen Calatonia er befolket av antropomorfe dyr. En koala som heter Buster Moon eier et teater som den bankansatte lamaen Judith truer med å slå konkurs. For å redde teateret sitt arrangerer Buster Moon en sangkonkurranse der vinneren skal få 1000 dollar. Imidlertid kommer Busters aldersstegne medarbeider Miss Crawly, som er en iguan, i skade for å skrive inn to ekstra nuller på alle flygebladene som skal promotere konkurransen. Et vindkast blåser flygebladene ut av et vindu før feilen har blitt oppdaget, og nyheten om konkurransen med 100 000 dollar i premie spres over hele byen.

En rekke dyr fra hele byen kommer for å delta på audition, og Buster Moon velger ut hvem som skal komme videre til selve konkurransen. Blant de utvalgte er Rosita, som er husmor og mor til 25 smågriser; pinnsvinet Ash, som liker punk-rock; gorillaen Johnny, som er sønn av gangsteren Big Daddy; musen Mike, som er gatemusikant; de tre syngende og dansende froskene Ricki, Howie og Kai; kamelen Pete, som er operasanger; elefanten Meena, som har alvorlig sceneskrekk og derfor mislykkes totalt på audition. Kjæresten til Ash, som heter Lance, stiller også på audition, men kommer ikke videre til konkurransen.

Buster bestemmer at Rosita skal fremføre et dansenummer sammen med en gris som heter Gunter. Buster oppdager at flyvebladene utlyser en premie på 100 000 dollar – penger han ikke har – men han er fremdeles optimistisk. Hans gode venn sauen Eddie har en rik bestemor, den tidligere operasangeren og skuespilleren Nana Noodleman, og sammen oppsøker Buster og Eddie bestemoren for å be henne om hjelp. Hun er lite villig til å donere prispengene til teateret, men sier ja til en privat forhåndsvisning før hun bestemmer seg.

Johnnys far krever at sønnen skal stille som sjåfør for en fluktbil under et ran. Johnny sniker seg likevel til å overvære en av prøvene til sangkonkurransen, og på grunn av tett trafikk rekker han ikke å plukke opp ranerne til avtalt tid. Derfor blir faren og resten av gangstergjengen pågrepet av politiet. Mike er sikker på at han kommer til å vinne premien, og feirer på forhånd med å ta opp et stort banklån for å kjøpe en fancy bil. I tillegg jukser han i et kortspill med en gruppe bjørner. Dagen før Nana Noodleman skal se deltagerne opptre, blir det oppdaget at Buster ikke har muligheten til betale ut 100 000 dollar. Dette fører til en serie hendelser som kulminerer med at teateret kollapser, og banken gjør alvor av å slå Busters teater konkurs. Gjennom en kombinasjon av tilfeldigheter, godt vennskap og gode musikalske evner får filmen likevel en lykkelig slutt.

Rolleliste (stemmeskuespillere)
-------------------------------

Hovedroller i SyngMatthew McConaughey (Buster Moon)Reese Witherspoon (Rosita)Scarlett Johansson (Ash)
* Matthew McConaughey som Buster Moon
* Reese Witherspoon som Rosita
* Seth MacFarlane som Mike
* Scarlett Johansson som Ash
* John C. Reilly som Eddie Noodleman
* Tori Kelly som Meena
* Taron Egerton som Johnny
* Nick Kroll som Gunter
* Nick Offerman som Norman
* Garth Jennings som Karen Crawly
* Peter Serafinowicz som Big Daddy
* Beck Bennett som Lance
* Jennifer Saunders som Miss Nana Noodleman
* Jennifer Hudson som Young Nana Noodleman
* Leslie Jones som Meenas mor
* Jay Pharoah som Meenas bestefar
* Rhea Perlman som Judith
* Laraine Newman som Meenas bestemor
* Adam Buxton som Stan

### Norske stemmer

* Jan Gunnar Røise som Buster Moon
* Ulrikke Hansen Døvigen som Rosita
* Jakob Schøyen Andersen som Johnny
* Emilie Skolmen som Meena
* Tomine Harket som Ash
* Jon Øigarden som Mike
* Anders Bye som Gunter
* Espen Klouman Høiner

Produksjon
----------

I januar 2014 ble det sendt ut pressemelding om at Garth Jennings skulle skrive og regissere en animasjonsfilm for Universal Pictures og Illumination Entertainment som omhandlet «mot, konkurranse og sangstemme». Filmen skulle opprinnelig ha tittelen *Lunch*, men ble senere omdøpt til *Sing*.

Den 14. januar 2014 inngikk produksjonsselskapet kontrakt med Matthew McConaughey om stemmen til hovedrollen. Chris Meledandri og Janet Healy produserte filmen. Den 17. juni 2015 ble det bekreftet at McConaugheys rollefigur het Buster og at John C. Reilly skulle ha stemmen til Eddie, en svart sau som var Busters beste venn. I november 2015 ble det kunngjort at Reese Witherspoon, Seth MacFarlane, Scarlett Johansson, Tori Kelly og Taron Egerton også skulle medvirke i filmproduksjonen.

Musikk
------

Filmens soundtrack ble utgitt 21. desember 2016.

Utgivelse
---------

Den 11. september 2016, da filmen var nesten ferdig, ble den vist på Toronto internasjonale filmfestival. Filmen hadde kinopremiere den 21. desember 2016.

Referanser
----------

1. 1 2 3 4 5 6 7 8 9  «'Sing': Film Review» **(engelsk)**. The Hollywood Reporter. Besøkt 12. september 2016.
2. 1 2  «Sing (2016)» **(engelsk)**. Box Office Mojo. Besøkt 6. januar 2017.
3. 1 2 3 4  «Matthew McConaughey to Star in Illumination Animated Film (Exclusive)» **(engelsk)**. The Hollywood Reporter. 14. januar 2015. Besøkt 3. august 2015.
4. ↑  «A Complete List of Every Song in Illumination’s ‘Sing’» **(engelsk)**. Cartoon Brew. 9. september 2016. Besøkt 28. desember 2016.
5. 1 2 3 4 5 6 7 8 9  Truitt, Brian (10. november 2015). «Sneak peek: A-list animals 'SING' together» **(engelsk)**. USA Today. Besøkt 11. november 2015.
6. 1 2  Hopewell, John (17. juni 2015). «Annecy: Chris Meledandri on Matthew McConaughey as a Koala Legit Theater Owner, ‘The Grinch’» **(engelsk)**. Variety. Besøkt 3. august 2015.
7. ↑  Yuen, Jenny (11. september 2016). «TIFF 2016: Matthew McConaughey optimistic about 'Sing'» **(engelsk)**. Toronto Sun. Besøkt 12. september 2016.
8. 1 2 3 4  Trumbore, Dave (11. november 2015). «Meet the Animated Animals of Illumination Entertainment’s 2016 Musical Comedy, ‘Sing’» **(engelsk)**. Collider. Besøkt 12. november 2015.
9. ↑  Buxton, Adam (14. april 2016). «EP.16 - Pub Walk With Garth Jennings» **(engelsk)**. soundcloud.com. Besøkt 17. april 2016.
10. ↑  «Sing - Full Cast and Credits» **(engelsk)**. Hollywood.com. Besøkt 30. november 2016.
11. ↑  «‘Despicable Me 3′ Set For June 2017 Release; ‘Dr. Seuss’ How The Grinch Stole Christmas’ Arrives Five Months Later». *Deadline*. 15. januar 2014. Besøkt 16. januar 2014.
12. ↑  Hopewell, John (8. januar 2014). «France Fights Bidding War to Lure Hollywood Filmmakers». *Variety*. Besøkt 9. januar 2014. «Universal now has "Max" and "Lunch" set up at Illumination MacGuff.»
13. ↑  Grobar, Matt (5. desember 2016). «‘Sing’ Director Garth Jennings On Working With "Wizards," The Learning Curve Of His Feature Animation Debut». Deadline. Besøkt 7. desember 2016.
14. ↑  Hammond, Pete (23. august 2016). «Universal & Illumination To Launch ‘Sing’ With Live Jennifer Hudson And Tori Kelly Performances At Toronto». Deadline. Besøkt 11. september 2016.
15. ↑  McClintock, Pamela (15. januar 2014). «Universal Dates 'Despicable Me 3,' New 'Grinch Who Stole Christmas'». *The Hollywood Reporter*. Besøkt 3. august 2015.

Eksterne lenker
---------------

* (en) Offisielt nettsted Rediger på Wikidata

* (en) Sing (2016 film) – kategori av bilder, video eller lyd på Commons Rediger på Wikidata
* (en) *Syng* på Internet Movie Database Rediger på Wikidata

* (da) *Syng* i Danmark Nationale Filminstitut Rediger på Wikidata

* (en) *Syng* på AllMovie Rediger på Wikidata

* (fr) *Syng* på Allociné Rediger på Wikidata

* (nl) *Syng* på MovieMeter Rediger på Wikidata

* (en) *Syng* på Turner Classic Movies Rediger på Wikidata

* (en) *Syng* på Rotten Tomatoes Rediger på Wikidata

* (en) *Syng* på Metacritic Rediger på Wikidata

* (en) *Syng* på Box Office Mojo Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | BBC Things
 |